חוק המשטרה (רוסיה)

הכיתוב "משטרה", ברוסית, כאשר ניכר כי הודבקה מדבקה על הרכב, בימים הראשונים ליישום החוק.
חוק המשטרה, רשמית החוק הפדרלי מיום 7 בפברואר 2011 מס 3 - "אודות המשטרה" הוא חוק פדרלי של הפדרציה הרוסית, שנכנס לתוקף ב-1 במרץ 2011 והחליף את החוק הקודם מיום 18 באפריל 1991 מס' 1026 - "אודות המיליציה". החוק החדש הסדיר לראשונה את דרכי פעולתה ומעמדה של משטרת רוסיה והיה החוק הראשון בפדרציה הרוסית בתחום זה.

החוק החדש הביא בפועל לפירוקה של המשטרה המיושנת ולהקמתו של כח משטרה פדרלי חדש: משטרת הפדרציה הרוסית.

== דיון בפרויקט החוק ==
הדיון הציבורי בהצעת החוק התארגן באינטרנט ביוזמת נשיא הפדרציה הרוסית דמיטרי מדבדב.<ref></ref> הפרויקט פורסם באתר [https://www.webcitation.org/67WYhWsI8 zakonoproekt2010.ru] ב-7 באוגוסט 2010 ואסף למעלה מ-20 אלף תגובות שחלקן נלקחו בחשבון בעת העבודה על נוסח החוק.<ref></ref> לטענת חלק מהמבקרים, איסור שבשתיקה הוטל על דיון נרחב יותר בהצעת החוק.<ref></ref><ref></ref><ref>Арина Бородина, Ксения Ларина [http://echo.msk.ru/programs/persontv/719819-echo/ Человек из телевизора.] // הד מוסקבה, 23.10.2010 </ref><ref>[http://echo.msk.ru/programs/razvorot/712605-echo/ Закон о полиции. Почему не вышла в эфир отснятая программа «Справедливость» про закон о полиции.] // הד מוסקבה, 23.09.2010</ref>

=== שינוי שמה של המשטרה ===
ב-6 באוגוסט 2010 הציע דמיטרי מדבדב לשנות את שמה של המשטרה הרוסית מ"מיליציה" למשטרה ("פוליציה"), כפי שזו נקראת בתקופת הצאר.<ref name="rbc"></ref> לדברי מדבדב, המשטרה קשורה לאנשים מקצועיים, "העובדים ביעילות וביושר" והצעד הראשון לכך הוא שינוי שם המשטרה.

מתנגדי שינוי השם טענו כי לשם המוצע יש קונוטציה שלילית, בעיקר ביחס למלחמת העולם השנייה, אז כוחות הסיוע של הנאצים נקראו בשם "פוליציה". חבר מועצת הפדרציה אנטולי ליסקוב הביע חשש שהאוכלוסייה תקרא לשוטרים "שוטרי סיוע", כשמם של הסייענים לנאצים.<ref></ref>

על פי סקר קרן דעת הקהל (FOM) שנערך בתאריכים 14–15 באוגוסט 2010, 52% מהנשאלים היו אדישים לרעיון לשנות את שם המשטרה, 33% השיבו לשלילה ו-11% בלבד תמכו.<ref>[http://www.polit.ru/news/2010/08/19/fompolice.popup.html ФОМ: 52 % россиян безразлична идея переименовать милицию в полицию] // Полит.ру, 19.08.2010</ref>

ב-13 בדצמבר 2010, סיעת המפלגה הקומוניסטית של הפדרציה הרוסית בדומה הממלכתית הציגה תיקונים לחוק 284, שמטרתם לדחות את שינוי השם.<ref name="r1">[http://www.rbc.ru/rbcfreenews/20101213165205.shtml В КПРФ предлагают отказаться от переименования милиции в полицию.] // РБК, 13.12.2010</ref> חבר הסיעה אנדריי אנדרייב סיכם את הטענות נגד שינוי שם: עלויות כספיות, חוות דעת שלילית של מצביעים לשינוי, אסוציאציה לסייענים הנאצים, ספקות לגבי חיסול השחיתות לאחר שינוי שם.<ref>[http://kprf.ru/dep/85591.html КПРФ внесла около 300 поправок к законопроекту «О полиции»] // KPRF.RU.</ref>

== קבלת החוק ==
הצעת החוק הוגשה לדומה הממלכתית ב-27 באוקטובר 2010.<ref>[http://www.gazeta.ru/news/lastnews/2010/10/27/n_1564601.shtml Медведев: законопроект о полиции будет внесен в Госдуму сегодня.] // Газета.ру, 27.10.2010</ref> ב-10 בדצמבר אומץ החוק בקריאה ראשונה<ref>[http://lenta.ru/news/2010/12/10/police1 Закон «О полиции» принят в первом чтении.] // Лента.ру, 10.12.2010</ref> וב-28 בינואר 2011 הוא אומץ בקריאה שנייה ושלישית. החוק אושר על ידי מועצת הפדרציה ב-2 בפברואר 2011 וב-7 בפברואר 2011 חתם הנשיא דמיטרי מדבדב על החוק הפדרלי בנושא המשטרה שנועד להיכנס לתוקף ב-1 במרץ.<ref>[http://www.lenta.ru/news/2011/02/07/police1 Медведев подписал закон о полиции.] // Лента.ру, 02.02.2011</ref>

== תוכן ==
החוק מכיל 11 פרקים, כולל שני סעיפים חדשים שהיו חסרים בחוק הישן "אודות המיליציה": סעיף 8 "אודות פתיחות ופרסום" (שנועד להגביר את השקיפות בכוח השיטור הפדרלי) וסעיף 9 "הבטחת אמון ותמיכת הציבור והאזרחים".<ref name="rbc"></ref>

בניגוד לחוק הישן, החוק "אודות המשטרה" אינו מכיל הוראות לרווחתם של עובדי משרד הפנים של רוסיה. לדברי הנשיא, יש לחוקק חוק נפרד לכך.<ref name="rbc"></ref>

== יישום ==
החוק קובע הליך יוצא דופן של הסמכת קצינים ושוטרי מחלקות הפנים, שנועד להתחיל ב-1 במרץ 2011 והיה אמור להסתיים ב-1 במאי 2011.<ref>[http://lenta.ru/news/2011/02/07/police/ Милиционеров превратят в полицейских за два месяца.] // Лента.ру, 07.02.2011</ref> ברם נשיא הפדרציה הרוסית, דמיטרי מדבדב, חתם על צו להארכת תנאי ההסמכה מחדש, עד ל-1 באוגוסט 2011.<ref>[http://kp.ru/daily/25684.4/889101/ Набор в полицию продлевают до августа.] // קומסומולסקאיה פראבדה, 12.05.2011</ref> הסמכת עובדים מחדש החלה עם ראשי המנגנון המרכזי של משרד הפנים והגופים הטריטוריאליים של משרד הפנים של רוסיה. עובדים שלא עברו הסמכה או סירבו להמשיך בשירות הודחו משורות משרד הפנים הרוסי ובכך החל צמצום במצבת כוח האדם של גופי המשטרה של רוסיה.

== תיקונים ==
בשנת 2015 הוצע תיקון לחוק להרחבת סמכויות המשטרה. בפרט הוצע לאפשר לשוטרים לפתוח באש במקומות ציבוריים במקרים של שחרור בני ערובה, למנוע פיגוע ולהדוף התקפה על מתקנים חשובים.<ref>[http://ria.ru/society/20150701/1107954490.html Поправки в закон «о полиции» позволят ей стрелять в людных местах] // רי"א נובוסטי, 01.07.2015</ref><ref>[http://www.newsru.com/russia/01jul2015/police.html Госдуме предложили переписать закон о полиции.] // Newsru.com, 01.07.2015</ref>

בשנת 2021, הדומה אימצה תיקונים לחוק המשטרה המרחיבים את סמכויות המשטרה. שוטרים רשאים כעת להיכנס לחדרי מגורים כדי לעצור פושעים או אנשים שעדי ראייה מצביעים עליהם כמי שביצעו פשע, לפתוח מכוניות במהלך הפרות סדר ומצבי חירום וכן לבצע חיפוש באזרחים אם יש סיבה להאמין שהם מסתירים פריטים גנובים.

== ראו גם ==
* משטרת הפדרציה הרוסית

== קישורים חיצוניים ==
* [http://www.rg.ru/2011/02/07/police-dok.html החוק הפדרלי "אודות המשטרה"]
* [http://www.rg.ru/2011/02/08/policiya-dok.html תיקונים לחוק המשטרה: הרחבת תקופת ההסמכה מחדש]

== הערות שוליים ==

קטגוריה:2010 ברוסיה
קטגוריה:רוסיה: חוקים פדרליים
קטגוריה:רוסיה: צבא וביטחון